צבי רזי

צבי רזי (1941 - 12 באוקטובר 2016) היה פרופסור להיסטוריה באוניברסיטת תל אביב, מומחה להיסטוריה של ימי הביניים באנגליה והדמוגרפיה בימי הביניים. "היה אחד מחשובי חוקרי ימה"ב בעולם. מחקריו פורצי הדרך על חברת האיכרים האנגלית שינו דפוסי מחשבה והשפיעו על דורות של חוקרים", לדברי פרופ' אביעד קליינברג.

ביוגרפיה

צבי רזי נולד בשנת 1941 בתל אביב, בן לעדה, שעלתה מפולין, ולמאיר, עורך דין שעלה מאוקראינה. למד בבית הספר "הכרמל" ובתיכון עירוני ה', והיה חבר ב"תנועה המאוחדת", במסגרתה להכשרה בקיבוץ משמר דוד. התגייס לנח"ל המוצנח ובמלחמת ששת הימים שירת במילואים בסיירת של חטיבת ירושלים, בפיקודו של יוסי לנגוצקי.

למד לתואר ראשון בהיסטוריה כללית באוניברסיטה העברית בירושלים. בשנת 1970 קיבל באוניברסיטה זו תואר שני בהיסטוריה, על עבודה שכותרתה "נסיכות הגליל במאה הי"ב", שנכתבה בהנחייתו של פרופ' יהושע פראוור.
בשנת 1976 סיים את עבודת הדוקטור תחת הכותרת "The peasant families and landholding in Halesowen, 1270-1400" באוניברסיטת ברמינגהאם בהנחיית פרופ' רודני הילטון. היסטוריונים של ימי הביניים באנגליה לא יכלו להשתמש ברישומי כנסייה כדי להגיע למסקנות דמוגרפיות מכוון שאלה זמינים רק החל מהמאה ה-16. רזי עשה במחקרו שימוש ברישומי של בית המשפט המחוזי (Manor court) כדי לנסות ללמוד על חיי האיכרים במחוז האנגלי היילזוון (Halesowen).

בשנת 1976 הצטרף לסגל החוג להיסטוריה באוניברסיטת תל אביב.

לימד גם במכללה האקדמית תל אביב-יפו.

נפטר ב-12 באוקטובר 2016 ונטמן בבית הקברות קריית שאול.

פעילות פוליטית
עמיתו של רזי בחוג להיסטוריה, פרופ' אביעד קליינברג, תיאר:

מספריו 
 Medieval society and the manor court, Zvi Razi, Richard Michael Smith, Oxford Press, 1996
 Life, marriage, and death in a medieval parish: economy, society, and demography in Halesowen, 1270-1400, Cambridge University Press, 1980.

קישורים חיצוניים
 צבי רזי: עוד משהו, בבלוג של אביעד קליינברג

הערות שוליים

סגל אוניברסיטת תל אביב: היסטוריה כללית
היסטוריונים של ימי הביניים
בוגרי התנועה המאוחדת
בוגרי בית הספר הכרמל (תל אביב)
בוגרי תיכון עירוני ה' (תל אביב)
חברי גרעיני נח"ל
בוגרי האוניברסיטה העברית בירושלים
בוגרי אוניברסיטת ברמינגהאם
אישים הקבורים בבית הקברות קריית שאול
ישראלים שנולדו ב-1941
ישראלים שנפטרו ב-2016